section_heading: Povijest i primjene
paragraph_text: Hammingova udaljenost je imenovana po Richardu Hammingu, koji ju je uveo u svom fundamentalnom radu o kodovima detekcije i ispravljanja grešaka (1950.). Koristi se u telekomunikacijama za brojenja broja obrnutih bitova binarne riječi fiksne duljine kao procjenu grješke, i stoga se ponekad zove signalna udaljenost. Analiza bitova Hammingovom težinom se koristi u nekoliko područja uključujući teoriju informacije, teoriju kodiranja i kriptografiju. Međutim, za uspoređivanje stringova različitih duljina, ili stringova u kojima se očekuju ne samo supstitucije već i umetanja i brisanja, prikladnija je složenija metrika kao što je Levenshteinova udaljenost.